Outro cauce nace na paraxe de O Recarei, no monte Penedo Redondo, que da lugar ao regato Lamatapada. No Val de Moredo nace outro cauce que configura un val fluvial. Na paraxe de Cachequimbre, no Monte dá Neve nace outro cauce. Tamén na paraxe da Esperanza nace outro cauce, que se xunta co anterior no lugar do Casarico, e que tributan na Corga de Sampil. Esta corga nace na paraxe de Portalez e vai recollendo as augas no seu discorrer. No Rañadoiro nace outro cauce, á beira da paraxe de Portugueses. Outro cauce nace na Cortiña Vella, á beira das Tornadas. Atravesa o Pontillón e tributa no Regueiro e Niveiroa, que atravesa o Castro, a Civida, o lago de Pasas na Pontenova de Verea. Na Cortiña Darriba nace outro cauce que desemboca no río Ourille. Na Fonte Abilleira, na paraxe da Corga, nace o regato da Fonte Terrosa, que atravesa as Moas e Cabiancas ata tributar no rego do Pontillón. O rego Pontillón atravesa o monte comunal de Amoroce. Neste monte nace outro regato na paraxe da Cortiña do Pozo, atravesa a paraxe Por Arar, As Fontiñas, O Fontillón ata o núcleo de Amorociña. No mesmo monte comunal, á beira das Laregadas, nace outro cauce que se xunta ao anterior no núcleo de Amorociña e ás augas da Corga de León. Todas elas tributan na Corga de Sampil. Tamén está o regato da Corga, a Corga do Pozo, Corga Longa…etc, que recollen as augas do Alto da Abelleira. A mercantil promotora non avalia a calidade das masas de auga afectadas polo proxecto. Non existe estudo algún sobre a importancia das corgas, moi abondosas na área do proxecto e na poligonal do parque e dos vales fluviais. Non se miden os caudais dos cauces afectados e non se garante a integridade dos acuíferos e das masas de auga soterradas. Tamén se obvia a calidade destas.

-  Afección severa e prexuizos irreversibles para o sistema de brañas e humidais da zona de afección do proxecto:

Existe unha afección severa e moi severa a humidais, brañas e espazos sensibles dominados por hábitats prioritarios e de interés comunitario como: Altos da Lagoa, Pozo da Lagoa, Pozos da Lagoa, Fonte Abelleira, Fonte da Loba, Fonte Vieita, A Corga, Corga -Amedo…, etc. O parque prevese a súa instalación nunha zona e brañas, humidais, lagoas, turbeiras…etc. e esta afección prevese permanente e irreversible. Cómpre ter en conta que as infraestruturas afectan de forma irreversible a estes espazos. Ademais os aeroxeradores aséntanse prácticamente sobre humidais, brañas e lagoas. A propia toponimia xa indica que estamos en presencia de humidais, Brañas e Lagoas. A afección aos recursos hídricos é irreversible. As importantes remocións de toneladas de terra para a instalación das cimentacións e plataformas dos aeroxeradores pode romper acuíferos e afectar seriamente ás masas de auga soterradas. Os humidais son fontes de vida, xa que o 40 % das especies do mundo viven ou se reproducen nestes espazos. Tamén son fonte de auga limpa e de alimento, de feito, unha de cada sete persoas depende dos humidais para o seu sustento. Os servizos que brindan os humidais son incalculables e insubstituíbles. Centos de hectáreas de lagoas, lagos, brañas, xunqueiras, bosques húmidos e turbeiras están en serio risco de desaparición por mor da expansión denscontrolada de eólicos en Galicia. En Galicia só hai 5 humidais protexidos ao abeiro do Decreto 110/2004, do 27 de maio. Posteriormente no ano 2008 a Xunta de Galicia aprobaba o Decreto 127/2008, do 5 de xuño, polo que se desenvolve o réxime xurídico dos humidais protexidos e se crea o Inventario de humidais de Galicia, vixente na actualidade. desde o ano 2008, data de creación do Inventario como rexistro público de consulta dos humidais, a Xunta abandonouno por completo e non se molestou en inventariar debidamente os humidais galegos incumprindo de cheo a Directiva 2000/60/CE, pola que e establece un marco comunitario de actuación no ámbito da política de augas (en diante DMA). O obxectivo ambiental da DMA é 'establecer un marco para a protección das augas superficiais continentais, as augas de transición, as augas costeiras e as augas subterráneas que preveña todo deterioración adicional e protexa e mellore o estado dos ecosistemas acuáticos e, con respecto ás súas necesidades de auga, dos ecosistemas terrestres e humidais directamente dependentes dos ecosistemas acuáticos'. A inscrición dun humidal no Inventario de humidais de Galicia deixará constancia, como mínimo da súa dentificación, denominación e descrición, codificación e denominación do humidal, descrición xeral do humidal, tipoloxía, localización e